
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση και συμπλήρωση του από 5.12.1979 Π. Δ/τος (Δ' 
707) «Περί τροποποιήσεως των όρων δομήσεως των γηπέδων 
των κειμένων εκτός των ρυμοτομικών σχεδίων των πόλεων και 
εκτός των ορίων των νομίμως υφισταμένων προ του έτους 1923 
οικισμών του Νομού Αττικής. 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Χα¬ 
λανδρίου (Ν. Αττικής). 2 

ΑΠΟΦΑΣΕΙΣ 

Καθορισμός ως υπέργειου εστεγασμένου χώρου στάθμευσης αυτοκι¬ 
νήτων ακινήτου που βρίσκεται εντός του ρυμοτομικού σχεδίου 
του Δήμου Αθηναίων. 3 

ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή του Δήμου Μεταμόρφωσης 
και που ρυμοτομήθηκε στον χώρο που απαλλοτριώθηκε για την 
ανέγερση διδακτηρίου του Λυκείου Μεταμόρφωσης. 4 

Ειδοποίηση παρακατάθεσης αποζημιώσεως λόγω προσκύρωσης 
τμημάτων οικοπέδου κειμένου στο Δήμο Καλαμαριάς και στην 
οδό Κομνηνών 5. 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση και συμπλήρωση του από 5.12.1979 Π. Δ/τος (Δ' 707) 
«Περί τροποποιήσεως των όρων δομήσεως των γηπέδων των κειμέ¬ 
νων εκτός των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 οικισμών του 
Νομού Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9, 10 (παρ. 2), 11, 14 και 17 του από 
17.7.1923 Ν. Δ/τος «Περί σχεδίων πόλεων κ.λ.π.» (Α'228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 


3. Τις διατάξεις της παρ. 1 (εδ. ιδ') του άρθρου 23 του Ν.1558/ 
1985 «Κυβέρνηση και Κυβερνητικά Όργανα» (Α' 137). 

4. Την 5/συν. 35/1991 γνωμοδότηση της Εκτελεστικής Επιτροπής 
του Οργανισμού Αθήνας. 

5. ΤΗν 207/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

6. Την 582/1991 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

ΤΟ από 5.12.1979 Π. Δ/γμα «Περί τροποποιήσεως των όρων δο¬ 
μήσεως των γηπέδων των κειμένων εκτός των ρυμοτομικών σχεδίων 
των πόλεων και εκτός των ορίων των νομίμως υφισταμένων προ του 
έτους 1923 οικισμών του Νομού Αττικής» (Δ' 707) τροποποιείται και 
συμπληρώνεται όπως στις επόμενες παραγράφους: 

1. Στο τέλος του άρθρου 1 προστίθεται εδάφιο ως εξής: 

«Κατ’ εξαίρεση και στις δύο ως άνω περιοχές Α' και Β’ επιτρέπονται 
οι εγκαταστάσεις ελικοδρομίων και αεροδρομίων μικρών αεροσκαφών 
σε θέσεις, που εγκρίνονται με αποπόφαση του Υπουργού Περιβάλλο¬ 
ντος, Χωροταξίας και Δημοσίων Έργων μετά από σύμφωνη γνώμη της 
Υπηρεσίας Πολιτικής Αεροπορίας του Υπουργείου Μεταφορών και Επι¬ 
κοινωνιών και της αρμόδιας Υπηρεσίας του Υπουργείου Εθνικής Άμυ¬ 
νας σε περίπτωση γειτνιάσεως του χώρου με στρατιωτικές εγκαταστά¬ 
σεις και γνώμη της Εκτελεστικής Επιτροπής του Οργανισμού Αθήνας». 

2. Μετά την παράγραφο 2 του άρθρου 2 προστίθεται παράγραφος 3 
ως εξής: 

«3. Για τις εγκαταστάσεις ελικοδρομίων και αεροδρομίων ελάχιστο 
εμβαδόν 20.000 τετραγωνικά μέτρα». 

3. Μετά την παράγραφο Δ’ του άρθρου 3 προστίθεται παράγραφος Ε’ 
ως εξής: 

«Ε. Για τις εγκαταστάσεις ελικοδρομίων και αεροδρομίων ισχύουν οι 
όροι και περιορισμοί δόμησης, πόυ ορίζονται με τις παραγράφους 3 και 
επόμενες του άρθρου 1 του από 24.5.1985 (Δ' 270) Π. Δ/τος, όπως 
αυτό ισχύει. Για τον Πύργο Ελέγχου και τα υπόστεγα δύναται, με την 
απόφαση καθορισμού του χώρου, να ορίζεται διαφορετικό ύψος από το 
οριζόμενο με τις παραπάνω αναφερόμενες διατάξεις». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργο Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Χαλανδρίου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Διατάξεις του άρθρου 2 του Ν.880/1979 «Περί καθορισμού ανω- 
τάτου ορίου συντελεστού δομήσεως κ.λ.π.» (Α’ 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν.880/1979» (Α' 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν.1032/1980 «Περί συ- 
στάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν.1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 17.10.1989 (αριθ. πρωτ. 67186/1989) αίτηση του 
Βασιλείου Καρποδίνη ενεργούντος ως πληρεξουσίου των Αποστόλου 
Γκίνη, Αθηνάς Γκίνη, θεοφάνους Γκίνη και Αθηνάς Καλλινίκου και ως 
εκπροσώπου της Α.Ε. «Αφοί Καρποδίνη Α.Ε.». 

7. Την 260/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 32519/26.7.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης, που εγκρίθηκε με το από 26.1.1991 Π. Δ/γμα (Δ' 
62), από το βαρυνόμενο (ρυμοτομούμενο) ακίνητο, που βρίσκεται εντός 
του ρυμοτομικού σχεδίου Δήμου Χαλανδρίου (Ν. Αττικής) και ειδικό¬ 
τερα έναντι των οικοδομικών τετραγώνων 573 - 574, για το οποίο έχει 
εκδοθεί ο 2378/1991 σχετικός τίτλος δικαιώματος μεταφοράς συντε¬ 
λεστή δόμησης στο όνομα των Αποστόλου Γκίνη, Αθηνάς Γκίνη, θεο¬ 
φάνους Γκίνη και Αθηνάς Καλλινίκου, σε άλλο ακίνητο (ωφελούμενο), 
που βρίσκεται εντός του ρυμοτομικού σχεδίου Δήμου Χαλανδρίου (Ν. 
Αττικής) και επί των οδών Κηφισίας και Ναυαρίνου, φερόμενο ως ιδιο¬ 
κτησία της Α.Ε. «Αφοί Καρποδίνη Α.Ε.», όπως το ωφελούμενο ακίνητο 


φαίνεται με στοιχεία Α 1 , Α 2 , Β, Γ, Δ, Ε, Ζ, Η, θ, I, Α 1 στο σχετικό πρω¬ 
τότυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 89937/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπομένης βάσει των ισχυόντων 
στην περιοχή όρων δόμησης 97, 73 τ.μ., που αντιστοιχεί σε 92,98 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 2.258,64 τ.μ. 

β) Ποσοστό κάλυψης: 55,05%. 

γ) Συντελεστής δόμησης: 2,6543. 

δ) Μέγιστο επιτρεπόμενο ύψος του ανεγερθησομένου κτιρίου: Είκοσι 
ένα (21) μέτρα. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
89937/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης σε αντικατάσταση του 2378/1991 τίτλου, στο όνομα 
των Αποστόλου Γκίνη, Αθηνάς Γκίνη, θεοφάνους Γκίνη και Αθηνάς 
Καλλινίκου για το υπολειπόμενο και μη χρησιμοποιηθέν εμβαδόν 7,02 
τ.μ. (100,00) τ.μ. - 92, 98 τ.μ.=7,02 τ.μ.) από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 101834/7098 (3) 

Καθορισμός ως υπέργειου «στεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου του Δή¬ 
μου Αθηναίων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν.960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των κ.λ.π.» (Α’ 194), όπως προστέθηκε με την παρ. 1 του άρθρου 97 
του Ν.1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α' 101). 

2. Τις διατάξεις του από 6.10.1990 Π.Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων «στεγασμένων 
σταθμών αυτοκινήτων άνω των 80 θέσεων κ.λ.π.» (Δ' 560). 

3. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Την από 24.7.1991 (αρ. πρωτ. 4302/24.7.1991) αίτηση του 
Γεωργίου Φαρμακίδη του Ιωάννη. 


5. Την 4302/107/2.8.1991 αιτιολογική έκθεση του Τομέα Μετα¬ 
φορών του Οργανισμού της Αθήνας, αποφασίζουμε: 

1. Καθορίζεται ως χώρος για την κατασκευή υπέργειου «στεγασμέ¬ 
νου χώρου στάθμευσης αυτοκινήτων, το ακίνητο που βρίσκεται εντός 
του ρυμοτομικού σχεδίου του Δήμου Αθηναίων (Ν. Αττικής) και εντός 
της περιοχής που καθορίσθηκε με το από 23.11.1990 Π.Δ/γμα (Δ’ 
693) για την κατασκευή υπέργειων «στεγασμένων χώρων στάθμευσης 
αυτοκινήτων άνω των 80 θέσεων και ειδικότερα επί της οδού Ζήνωνος 
32 - 34, φερόμενοως ιδιοκτησία του Γεωργίου Φαρμακίδη του Ιωάννη, 
όπως ο χώρος φαίνεται με στοιχεία ΑΒΓΔΑ στο σχετικό πρωτότυπο 
διάγραμμα σε κλίμακα 1:500, που θεωρήθηκε από τον προϊστάμενο 
της Δ/νσης Τοπογραφικών Εφαρμογών με την 101834/1991 πράξη 
του και που αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 139. 

3. Επιτρέπεται επιπλέον των θέσεων στάθμευσης και η χρήση πλυ- 
ντήριου - λιπαντήριου: 27,72 τ.μ. 

4. Η ισχύς της παρούσης απόφασης αρχίζει από τη δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Νοεμβρίου 1991 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(4) 

Ειδοποίηση για παρακατάθεση οριστική; αποζημίωσης ιδιοκτητών 
έκτασης που βρίσκεται στην περιοχή του Δήμου Μεταμόρφωσης και 
που ρυμοτομήθηκε στον χώρο που απαλλοτριώθηκε για την ανέ¬ 
γερση διδακτηρίου του Λυκείου Μεταμόρφωσης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την 23/88 πράξη Αναλο¬ 
γισμού του ΥΠΕΧΩΔΕ και την 22/89 διορθωτική, ρυμοτομήθηκε 
έκταση εμβαδού 1053 μ 2 που βρίσκεται στον Δήμο Μεταμόρφωσης στο 
ΟΤ 220 που προορίζεται για την ανέγερση διδακτηρίου του Λυκείου 
Μεταμόρφωσης κατέθεσε στο Ταμείο Παρακαταθηκών και Δανείων 
υπέρ των δικαιούχων ιδιοκτητών την οριστική αποζημίωση που καθορί¬ 
σθηκε σύμφωνα με την 8891/90 απόφαση του Εφετείου Αθηνών και 
εκδόθηκε το 1236/23.9.91 γραμμάτιο σύστασης παρακαταθήκης 
ποσό 6.318.000 δρχ. 

Ο Πρόεδρος Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 


(5) 

Ειδοποίηση παρακατάθεσης αποζημιώσεως λόγω προσκύρωσης τμη¬ 
μάτων οικοπέδου κειμένου στο Δήμο Καλαμαριάς και στην οδό Κο- 
μνηνών 5. 

Η Παρασκευή χήρα Σάββα Καζαντζή κάτοικος Καλαμαριάς στην 
οδό Κομνηνών 2 παρακατάθεσε στο Υποκατάστημα του Ταμείου Παρα¬ 
καταθηκών και Δανείων Θεσσαλονίκης υπέρ των δικαιούχων ιδιοκτη¬ 
τών το ποαόν των 30.140.000 δρχ. για αποζημίωση δύο οικοπεδικών 
τμημάτων με στοιχεία 3-28-14-3 εμβαδού 118, 50 τ.μ. της (1) 
ιδιοκτησίας και 11 - 14 - 29 - 30 - 11 εμβαδού 257,00 τ.μ. της (5) 
ιδιοκτησίας που προσκυρώθηκαν στην ιδιοκτησία της αριθ. (4) που βρί¬ 
σκεται στην οδό Κομνηνών 5 του Δήμου Καλαμαριάς δυνάμει της 
1217/57 πράξεως τακτοποιήσεως της Δ/νσης Πολεοδομίας Θεσσαλο¬ 
νίκης που κυρώθηκε με την Τ. 111178/31.10.57 απόφαση Νομάρχη 
Θεσσαλονίκης. 

Το ανωτέρω ποσό προσδιορίστηκε με την 330/1991 απόφαση του 
Μονομελούς Πρωτοδικείου Θεσσαλονίκης που καθορίζει προσωρινή 
τιμή μονάδος στο ποσό των 70.000 δρχ. το τ.μ. για το πρώτο εκ των 
τμημάτων και 85.000 δρχ. το τ.μ. για το δεύτερο. 

Από το Ταμείο Παρακαταθηκών και Δανείων Θεσσαλονίκης για την 
παραπάνω κατάθεση εκδόθηκε το με αριθμό 498014/14.1.92 Γραμ¬ 
μάτιο Συστάσεως Παρακαταθήκης το οποίο κατατέθηκε μετά στη συμ¬ 
βολαιογράφο Θεσσαλονίκης Σταυρούλα Ανδρέου, συνταχθείσης υπ’ αυ¬ 
τής της 12940/14.1.92 πράξης κατάθεσης Γραμματίου Παρακατα¬ 
θήκης. 

(Αριθ. διπλοτύπου Δημοσίου Ταμείου Καλαμαριάς 8818390/ 
15.1.92). 

Θεσσαλονίκη, 15 Ιανουάριου 1992 
Η πληρεξούσια Δικηγόρος 
ΜΑΡΙΑ ΒΑΣΙΛΕΙΑΔΟΥ - ΠΑΥΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




